|  |  |  |
| --- | --- | --- |
| Bosna i Hercegovina Federacija Bosne i HercegovineBosansko–podrinjski kanton GoraždeVLADA | grb_bpk_gorazde_corel_v13-568x800.jpg | Бocнa и ХepцeгoвинaФeдeрaциja Бocнe и ХepцeгoвинeБocaнcкo-пoдрињcки кaнтoн ГораждеVLADA |
|  |  |  |

P R O G R A M

*utroška sredstava*

 Vlade Bosansko-podrinjskog kantona Goražde

*”Program za ublažavanje negativnih posljedica uzrokovanih stanjem nesreće“*

( sa ekonomskog koda 614500 - „Subvencije poduzetništvu i obrtu, privatnim preduzećima i podzetnicima COVID –Zakon o ublažavanju posljedica pandemije“, utvrđenih u budžetu Vlade Bosansko-podrinjskog kantona Goražde)

|  |  |  |
| --- | --- | --- |
|  |  |  |
|  |  |  |

Juni 2020.

U skladu sa Budžetom Vlade Bosansko-podirnjskog kantona Goražde, Zakona o ministarstvima i drugim tijelima Kantonalne uprave Bosansko – podrinjskog kantona Goražde (“Službene novine Bosansko-podrinjskog kantona Goražde“,br.9/13 i 13/13), Zakona o ublažavanju negativnih posljedica uzrokovanih stanjem nesreće (Sl.novine BPK Goražde, broj: 05/20) i Odluke o izmjenama i dopunama budžeta BPK Goražde,broj:01-11-301/20 od 19.05.2020.godine, Vlada Bosansko-podrinjskog kantona Goražde, **donosi:**

**P R O G R A M**

**utroška sredstava Vlade Bosansko-podrinjskog kantona Goražde**

**sa ekonomskog koda 614500 -„Subvencije poduzetništvu i obrtu, privatnim preduzećima i poduzetnicima COVID –Zakon o ublažavanju posljedica pandemije“**

1. ***NAZIV PROGRAMA***

Naziv Programa je ”Program za ublažavanje negativnih posljedica uzrokovanih stanjem nesreće“, sa ekonomskog koda 614500 - „Subvencije poduzetništvu i obrtu, privatnim preduzećima i podzetnicima COVID –Zakon o ublažavanju posljedica pandemije“, utvrđenih u budžetu Vlade BPK Goražde.

**PODACI O PROGRAMU**

**Period realizacije Programa: april**–**juli** 2020.godine

**Budžetska pozicija:** Subvencije poduzetništvu i obrtu,privatnim preduzećima i podzetnicima

 COVID –Zakon o ublažavanju posljedica pandemije

**Ukupan iznos : 640.000 KM**

**Ekonomski kod:** 614500 Vlade BPK Goražde

**Odgovorna osoba:** Aida Obuća

**Pozicija odgovorne osobe:** Premijer

**Kontakt osoba za Program:** Hadžiomerović Melida i Almas Pita

**Kontakt telefon:** 038-228-640

**Kontakt e-mail:** mpbk-melida.hadziomerovic@bpkg.gov.ba

***2. SVRHA I OPIS PROGRAMA***

**2.1 Svrha Programa**

”Program za ublažavanje negativnih posljedica uzrokovanih stanjem nesreće“usklađen je sa Zakonom o ublažavanju negativnih posljedica uzrokovanih stanjem nesreće (Sl.novine BPK Goražde, broj: 05/20), Zakonom o izvršenju Budžeta Bosansko-podrinjskog kantona Goražde za 2020. godinu („Službene novine Bosansko-podrinjskog kantona Goražde“, broj: 15/19) i Odlukom o izmjenama i dopunama budžeta BPK Goražde za 2020.godinu (Sl.novine BPK Goražde ,broj 05/20).

Svrha programa je stavljanje u funkciju novčanih sredstava kao pomoći dodijeljene u vidu subvencije za prevazilaženje posljedica nastalih kao rezultat pandemije korona virusa.

**2.2 Opis Programa**

Program utroška je provedbeni akt Vlade Bosansko-podrinjskog kantona Goražde koji osigurava da se planirana sredstva Budžeta Bosansko-podrinjskog kantona Goražde koriste na transparentan, specifičan i mjerljiv način u vremenski određenom periodu sa namjerom/svrhom da se subvencionira isplata do visine jedne minimalne neto plaće za mjesece april, maj i juni 2020.godine svim privrednim subjektima, odnosno korisnicima subvencije iz člana 3. Tačka a) Zakona o o ublažavanju negativnih posljedica uzrokovanih stanjem nesreće (Sl.novine BPK Goražde, broj: 05/20), koji su redovno isplatili plaće, poreze i doprinose zaključno sa februarom 2020.godine i koji nisu otpuštali radnike u prethodno navedenom periodu, a koji su obuhvaćeni naredbama Federalnog odnosno Kantonalnog štaba civilne zaštite o obustavljanju rada zbog pojave koronavirusa (COVID 19).

Naime, Vlada Federacije BiH je svojom Odlukom broj:408/2020 od 16.03.2020.godine proglasila nesreću na području Federacije BiH uzrokovanu pojavom koronavirusa (COVID 19) pa, s toga, resorno ministarstvo ovim programom nastoji pružiti pomoć privrednim društvima u cilju očuvanja djelatnosti i zadržavanja postojećeg broja uposlenih radnika.

Program utroška sredstava sa ekonomskog koda 614500 - „Subvencije poduzetništvu i obrtu, privatnim preduzećima i podzetnicima COVID–Zakon o ublažavanju posljedica pandemije“ Vlade Bosansko-podrinjskog kantona Goražde za 2020. godinu (u daljem tekstu Program), definiše bitne elemente za dobijanje saglasnosti za Program od strane Vlade Bosansko-podrinjskog kantona Goražde, kao što su Cilj Programa, kriteriji za raspodjelu sredstava, potrebna sredstva, korisnici sredstava, potreban broj radnika te procjena nepredviđenih rashoda i izdataka.

***3. CILJ PROGRAMA***

Cilj Programa jeste stavljanje u funkciju novčanih sredstava kao pomoći dodijeljene u vidu subvencije za prevazilaženje posljedica nastalih kao rezultat pandemije korona virusa, do visine minimalne neto plaće za mjesece april, maj i juni 2020.godine obrtnicima, privatnim preduzećima i poduzetnicima, kojima je Naredbom Federalnog ili Kantonalnog Štaba civilne zaštite, zabranjeno obavljanje djelatnosti zbog koronavirusa i koji su uredno isplaćivali plaće i doprinose zaključno sa februarom 2020. godine i koji su zadržali postojeći broj uposlenih radnika.

Ovo se odnosi na privredne subjekte odnosno korisnike iz ćlana 3.,tačka a) Zakona o ublažavanju negativnih posljedica uzrokovanih stanjem nesreće, koja imaju sjedište na području BPK Goražde, koji su izmirili svoje porezne obaveze kao i obaveze isplate plaća i doprinosa zaključno sa februarom 2020.godine, te da su zadržali broj prijavljenih radnika na dan 29.02.2020.godine, osim onih radnika kojima je istekao ugovor o radu i/ili koji su sporazumno prekinuli radni odnos.

U slučaju da Vlada BPK Goražde predloži aranžman sa nekom poslovnom bankom koji bi se odnosio na sufinansiranje kamata za korisnike,ovim programom, odnosno njegovim izmjenama i dopunama bi se detaljnije utvrdila procedura uspostavljanja kreditne linije a sve u skladu sa odredbama člana 7.stav.4.Zakona o ublažavanuju negativnih posljedica uzrokovanih stanjem nesreće.

***4. POTREBNA SREDSTVA ZA PROVOĐENJE PROGRAMA***

Potrebna sredstva za provođenje ovog Programa, planirana su Odlukom o izmjenama i dopunama Budžeta Bosansko-podrinjskog kantona Goražde za 2020.godinu („Službene novine Bosansko-podrinjskog kantona Goražde“, broj: 05/20), na ekonomskom kodu 614500– Subvencije poduzetništvu i obrtu, privatnim preduzećima i poduzetnicima COVID-Zakon o ublažavanju posljedica pandemije, Vlade BPK Goražde u iznosu do **300.000 KM**, dok će utrošak preostalog iznosa od 340.000 KM naknadno utvrditi izmjenama i dopunama programa.

***5. KRITERIJI ZA RASPODJELU SREDSTAVA***

**5.1. Način raspodjele sredstava**

Postupak dodjele subvencije vrši Ministarstvo za privredu Bosansko-podrinjskog kantona Goražde po prethodno utvrđenim procedurama, a konačnu odluku o korisnicima subvencije i visini iste na prijedlog Ministarstva za privredu donosi Vlada Bosansko-podrinjskog kantona Goražde, što je propisano članopm 9. Zakona o ublažavanju negativnih posljedica uzrokovanih stanjem nesreće (Sl.novine BPK Goražde, broj: 05/20),.

Raspodjela sredstava vrši se dodjelom subvencije za svrhe predviđene poglavljem 3. Programa. Subvencija se može dodijeliti samo jednom, a u skladu sa procedurama predviđenim Programom.

Raspodjela sredstava vršiće se na osnovu odobrenih zahtjeva za sredstvima u skladu sa ciljem Programa. Konačnu saglasnost na spisak korisnika sredstava subvencije iz ovog Programa daje Vlada Bosansko-podrinjskog kantona Goražde.

Sredstva iz ovog Programa dodjeljivaće se za isplatu do visine minimalne neto plaće za mjesece april, maj i juni 2020.godine uposlenim u privrednim subjektima koji ispunjavaju opće i posebne uslove Programa.

Ukoliko privredna drušrtva imaju više poslovnih jedinica dužni su doostaviti dokaze o broju uposlenih radnika u poslovnim jedniciama u kojima je Naredbama štabova civilne zaštite privremeno obustavljen rad.

**5.2. Kriteriji za raspodjelu**

Sredstva iz budžeta će se dodjeljivati korisnicima koji ispunjavaju opće i posebne uslove Programa. Za ocjenjivanje doprinosa ostvarivanja ciljeva Programa primjenjivat će se dva eliminatorna kriterija i to:

1. Ispunjavanje općih uslova za učestvovanje u Programu.

2. Ispunjavanje posebnih uslova za učestvovanje u Programu.

Rangiranje aplikacija neće se vršiti jer je Programom jasno definisano da će se vršiti isplata do visine minimalne neto plaće za mjesec april 2020.godine uposlenim u privrednim društvima koji ispunjavaju opće i posebne uslove Programa, a visina državne pomoći će biti ista za sve privredne subjekte koji ispunjavaju uslove predviđene Programom.

**5.3. Opći uslovi za učestvovanje u Programu**

U implementaciji Programa primjenjivaće se restriktivne procedure koje omogućavaju ravnopravno učestvovanje u Programu svim privrednim subjektima koji spadaju u jednu od sljedećih kategorija:

1. Da imaju rješenje o registraciji za obrt i srodne djelatnosti
2. Da su registrovani kao privredna društva

Privredni subjekti koji su prethodno navedeni pod a) i b) obavezni su ispunjavati i sljedeće opće uslove:

1. Da imaju sjedište na području kantona, što se dokazuje ovjerenom kopijom izvoda iz sudskog registra za pravne osobe,odnosno Rješenje o obavljanju djelatnosti izdato od strane nadležnog općinskog organa.
2. Da je porezni obveznik zaključno sa februarom 2020.godine obračunao i isplatio plaće sa pripadajućim porezima i doprinosima, što dokazuje uvjerenjem nadležne Porezne uprave ili da ima izmirene obaveze na osnovu sporazuma sa nadležnom Poreznom upravom o izmirenju duga, kao i oni na koje se odnose federalni propisi o finansijskoj konsolidaciji.
3. Da je zadržan broj prijavljenih radnika na dan 29.02.2020.godine,osim onih radnika

kojima je istekao ugovor o radu i /ili koji su sporazumno prekinuli radni odnos.

**5.4. Posebni uslovi za učestvovanje u Programu**

U implementaciji Programa, pored općih, primjenjivaće se i posebni uslovi za učestvovanje u Programu i to:

1. Da spadaju u kategoriju a. i b.privrednih subjekata kojima je općim uslovima omogućeno učestvovanje u Programu.

2. Da su registrovani za obrt i srodnu djelatnost ili kao privredna društva.

3. Da im je sjedište na prostoru Bosansko-podrinjskog kantona Goražde.

4. Da im je Naredbom Federalnog ili Kantonalnog Štaba civilne zaštite privremeno obustavljeno pružanje usluga i obavljanje djelatnosti.

**5.5. Podnošenje zahtjeva za sredstvima**

Zahtjevi za sredstvima dostavljaju se nakon objavljivanja javnog poziva, koji se raspisuje u skladu sa procedurama predviđenim Programom.

Aplicira se na obrascima koje je predložilo Ministarstvo za privredu, a usvojila Vlada Bosansko-podrinjskog kantona Goražde.

Pravilno popunjavanje propisane forme omogućava da se svi aspekti zahtjeva za sredstvima objektivno selektiraju i procjene i isti ne mogu biti pisani rukom jer će biti automatski odbijeni.

Svi prijedlozi zahtjeva biće predloženi za dodjelu državne pomoći ako ispunjavaju opće i posebne uslove Programa.

**5.6. Procedure apliciranja zahtjeva za sredstvima**

**5.6.1. Aplikanti**

Privredni subjekti koji ispunjavaju opće i posebne uslove za učestvovanje u Programu i koji u propisanoj formi dostave zahtjev za sredstvima imaju status aplikanta.

Javni poziv se raspisuje po dobivanju saglasnosti na Program od strane Vlade Bosansko-podrinjskog kantona Goražde.

Javni poziv se objavljuje na web stranici Vlade Bosansko-podrinjskog kantona Goražde i u jednom ili više elektronskih medija.

**5.6.2. Podnošenje zahtjeva za sredstvima**

Podnošenje zahtjeva za sredstvima predviđeno je u Programu po objavljivanju javnog poziva.

Zahtjev za sredstvima aplikant podnosi u propisanoj aplikacionoj formi za zahtjeve. Aplikant može dostaviti zahtjev za sredstvima nakon objavljivanja javnog poziva.

Zahtjev za sredstvima koji je podnešen od aplikanta obavezno mora biti usklađen sa prioritetima i finansijskim kriterijima koji su definisani u Programu. Zahtjevi koji ne ispunjavaju formu obaveznog sadržaja, odnosno zahtjevi koji nisu usklađeni sa prioritetima i finansijskim kriterijima i zahtjevi koji su pisani rukom u administrativnoj provjeri će biti odbačeni kao neprihvatljivi za finansiranje.

**5.6.3. Finansiranje zahtjeva za sredstvima**

Iznos subvencije koji će biti dodijeljen po zahtjevu je do visine minimalne neto plaće za mjesece april, maj i juni 2020.godine za sve uposlene radnike u privrednim subjektima koji ispunjavaju opće i posebne uslove Programa.

**5.6.4. Otvaranje aplikacija i administrativna provjera**

Otvaranje aplikacija i administrativna provjera zahtjeva za sredstvima se provodi odmah po zatvaranju Javnog poziva.

Administrativna provjera se provodi u cilju utvrđivanja da li privredni subjekti koji su dostavili aplikacije ispunjavaju uslove za dobivanje statusa aplikanta u skladu da odredbama ovog Programa. Administrativnu provjeru vrši komisija Ministarstva za privredu Bosansko-podrinjskog kantona Goražde. Administrativnom provjerom se utvrđuje:

- da li je aplikacija dostavljena u roku i na način predviđen Programom,

- da li su dostavljeni svi prilozi na način predviđen Programom,

- da li aplikant ispunjava opće uslove za učestvovanje u Programu,

- da li aplikant ispunjava posebne uslove za kandidovanje zahtjeva za sredstvima,

- da li je aplikacija potpuna i ispravno popunjena u skladu sa propisanom formom,

**Aplikacije pisane rukom će biti automatski odbijene.**

**5.6.5. Evaluacija dostavljenih zahtjeva**

Evaluacija aplikacija **neće** se vršiti jer je Programom jasno definisano da će se vršiti isplata plaće visine do iznosa minimalne neto plaće za mjesec april 2020.godine svim uposlenim u privrednim društvima koji ispunjavaju opće i posebne uslove Programa. Visina državne pomoći će biti ista za sve uposlene navedene u aplikaciji privrednih društava koji ispunjavaju uslove predviđene Programom.

**5.6.7. Procedure odobravanja zahtjeva za sredstvima**

Zahtjeve za sredstvima koji ispunjavaju opće i posebne uslove predviđene Programom, Ministarstvo za privredu Bosansko-podrinjskog kantona Goražde predlaže Vladi Bosansko-podrinjskog kantona Goražde da u skladu sa Zakonom o izvršenju Budžeta, Zakonom o ublažavanju negativnih posljedica uzrokovanih stanjem nesreće i Odlukom o izmjenama i dopunama budžeta BPK Goražde za 2020.godinu, donese Odluku o odobravanju novčanih sredstava iz Budžeta Vlade Bosansko-podrinjskog kantona Goražde – ekonomski kod 614 500– Subvencije poduzetništvu i obrtu, privatnim preduzećima i poduzetnicima –COVID –Zakon o uzblažavanju posljedica pandemije.

Nakon prihvatanja prijedloga odluke od strane Vlade Bosansko-podrinjskog kantona Goražde, pristupa se zaključivanju Ugovora sa privrednim subjektima o dodjeli finansijskih sredstava. Ugovorom će se definisati način implementacije sredstava, obaveze korisnika sredstava i Vlade Bosansko-podrinjskog kantona Goražde. ???

Nakon prihvatanja prijedloga Odluke o odobravanju zahtjeva za isplatom sredstava od strane Vlade Bosansko-podrinjskog kantona Goražde i zaključivanja ugovora, zahtjev je odobren i Vlada Bosansko-podrinjskog kantona Goražde dostavlja zahtjev za plaćanje Ministarstvu za finansije.

***6. KORISNICI SREDSTAVA***

Korisnici sredstava su pravni subjekti koji ispunjavaju opće i posebne uslove Programa.

**6.1.Prioritetne aktivnosti**

Prioritetne aktivnosti za učestvovanje u Programu su da u vrijeme trajanja i proglašenja nesreće uzrokovane pojavom koronavirusa (COVID 19), privredni subjekti očuvaju postojeću djelatnost i zadrže uposlene radnike.

***7. POTREBAN BROJ RADNIKA ZA PROVOĐENJE PROGRAMA I MONITORING***

**a) Potreban broj radnika za provođenje Programa**

Za provođenje Programa su nadležni zaposleni u Ministarstvu za privredu Bosansko-podrinjskog kantona Goražde.

**b) Monitoring implementacije i provođenja Programa**

Monitoring se provodi sa ciljem utvrđivanja da li se implementacija podržanih aktivnosti provodi u skladu sa potpisanim ugovorima i u skladu sa odredbama ovog Programa.

Inspekcijski nadzor zakonitosti, blagovremenosti i namjenskog korištenja sredstava obavlja nadležna budžetska inspekcija.

***8. PROCJENA NEPREDVIĐENIH RASHODA I RIZIKA***

Programom nisu definisani nepredviđeni rashodi i rizici jer će se prilikom apliciranja morati dostaviti dokazi kojima se ispunjavaju opći i posebni ciljevi Programa.

Broj: 03-\_\_\_\_\_\_\_\_\_\_\_\_\_\_\_\_\_\_/20

 **P R E M I J E R**

Goražde, \_\_\_\_\_\_\_\_\_\_\_\_\_\_\_.2020.godine

 ***Aida Obuća***